3. pielikums Rīgas Apkaimju iedzīvotāju centra nolikumam “Rīgas valstspilsētas pašvaldības finansiālā atbalsta piešķiršanas kārtība Rīgas pilsētas apkaimju attīstības biedrībām”

LĪGUMS

PAR FINANSIĀLĀ ATBALSTA PIEŠĶIRŠANU

Rīgā, Līguma parakstīšanas datums ir pēdējā pievienotā

droša elektroniskā paraksta un tā laika zīmoga datums

Rīgas Apkaimju iedzīvotāju centrs (turpmāk – RAIC), reģistrācijas Nr. 40900040301, kuru pārstāv Rīgas Apkaimju iedzīvotāju centra Apkaimju attīstības un sabiedrības integrācijas pārvaldes vadītājs/a**\_**, kurš/a rīkojas saskaņā ar nolikuma “Rīgas valstspilsētas pašvaldības finansiālā atbalsta piešķiršanas kārtība Rīgas pilsētas apkaimju attīstības biedrībām”, kas apstiprināts ar Centra vadītāja 20\_\_.\_\_.\_\_\_\_\_\_\_\_\_ rīkojumu Nr.\_\_\_\_\_ “Par Rīgas valstspilsētas pašvaldības finansiālā atbalsta piešķiršanas Rīgas pilsētas apkaimju biedrībām nolikuma apstiprināšanu”, 17. punktu, no vienas puses, un

 /biedrības nosaukums/\_\_, reģistrācijas Nr. \_\_\_, tās valdes priekšsēdētāja/valdes locekļa/pilnvarotās personas\_\_\_\_\_\_ personā, kurš rīkojas saskaņā ar statūtiem/pilnvaru, turpmāk – finansējuma saņēmējs, no otras puses, turpmāk tekstā – līdzēji, pamatojoties uz RAIC vadītāja 20\_\_.gada \_\_\_.\_\_\_\_\_\_\_ lēmumu Nr. \_\_\_, noslēdz šādu līgumu (turpmāk – līgums):

# Līguma priekšmets

* 1. Rīgas valstspilsētas pašvaldība (turpmāk – pašvaldība) piešķir finansējuma saņēmējam finansiālo atbalstu EUR ( *euro*) apmērā, kas izlietojams šajā līgumā norādīto mērķu sasniegšanai līdz 31.12.20\_\_\_.

# Piešķirtā finansiālā atbalsta mērķis un pārbaudes kārtība

* 1. Finansiālā atbalsta mērķis ir atbalstīt biedrības - finansējuma saņēmēja darbību, stiprināt biedrības kapacitāti un veicināt biedrības sadarbību ar pašvaldību sabiedrības iesaistes un Rīgas pilsētas apkaimju attīstības jautājumos, tajā skaitā jautājumos par pašvaldības publiskās infrastruktūras pilnveidošanu un publiskā lietošanā esošās teritorijas labiekārtošanu pašvaldības funkciju īstenošanas nodrošināšanai.
	2. Pašvaldības finansiālais atbalsts tiek piešķirts pieteikumā norādīto mērķu īstenošanai.
	3. Piešķirtais finansiālais atbalsts tiek pārskaitīts uz finansējuma saņēmēja norādīto bankas kontu 14 darba dienu laikā pēc līguma spēkā stāšanās un akceptēta rēķina saņemšanas.
	4. Finansējuma saņēmējs sagatavo un iesniedz RAIC apmaksai rēķinu elektroniskā formātā atbilstoši pašvaldības portāla [www.eriga.lv](http://www.eriga.lv/) sadaļā “Rēķinu iesniegšana” norādītajai informācijai par elektroniskā rēķina formātu.
	5. Finansējuma saņēmējam ir pienākums pašvaldības portālā [www.eriga.lv](http://www.eriga.lv/) sekot līdzi iesniegtā rēķina apstrādes statusam.
	6. Ja finansējuma saņēmējs ir iesniedzis nepareizi aizpildītu un/vai līguma nosacījumiem neatbilstošu rēķinu, RAIC šādu rēķinu apmaksai nepieņem un neakceptē. Finansējuma saņēmējam ir pienākums iesniegt atkārtoti pareizi un līguma nosacījumiem atbilstoši aizpildītu rēķinu. Šādā situācijā rēķina apmaksas termiņu skaita no dienas, kad finansējuma saņēmējs ir iesniedzis atkārtotu rēķinu.

# RAIC tiesības un pienākumi

* 1. RAIC ir šādas tiesības:
		1. lūgt finansējuma saņēmēju iesniegt un saņemt informāciju par sadarbību ar pašvaldību sabiedrības iesaistes un Rīgas pilsētas apkaimju attīstības jautājumos;
		2. piedalīties finansējuma saņēmēja rīkotajos pasākumos par sabiedrības iesaistes un Rīgas pilsētas apkaimju attīstības jautājumiem;
		3. lūgt finansējuma saņēmēju piedalīties pašvaldības organizētajos pasākumos/ aktivitātēs par sabiedrības iesaistes un Rīgas pilsētas apkaimju attīstības jautājumiem.
	2. RAIC ir pienākums:
		1. sniegt finansējuma saņēmējam informāciju par sadarbības iespējām sabiedrības iesaistes un Rīgas pilsētas apkaimju attīstības jautājumos;
		2. 30 dienu laikā saskaņot/noraidīt finansējuma saņēmēja iesniegto atskaiti/pārskatu par piešķirtā finansiālā atbalsta izlietojumu un līguma 2.1. punktā noteikto sadarbības pienākuma izpildi;
		3. pēc atskaites/pārskata saskaņošanas parakstīt aktu par piešķirtā finansējuma izlietojumu un veiktajiem sadarbības pasākumiem sabiedrības iesaistes un Rīgas pilsētas apkaimju attīstības jautājumos.

# Finansējuma saņēmēja tiesības un pienākumi

* 1. Finansējuma saņēmējam ir šādi pienākumi:
		1. sadarboties ar pašvaldību sabiedrības iesaistes un Rīgas apkaimju attīstības jautājumos;
		2. iesniegt RAIC rakstisku atskaiti/pārskatu par piešķirtā finansiālā atbalsta izlietojumu un līguma 2.1. punktā noteikto sadarbības pienākuma izpildi;
		3. nepieciešamības gadījumā sniegt pašvaldībai detalizētu informāciju par izlietoto finansiālo atbalstu un uzrādīt grāmatvedības pamatojuma dokumentus;
		4. atmaksāt pašvaldībai saņemto finansiālo atbalstu, ja tas izmaksāts, biedrībai sniedzot nepatiesu vai nepilnīgu informāciju vai nepaziņojot par apstākļiem, kuri ietekmē tiesības uz finansiālā atbalsta saņemšanu;
		5. atmaksāt pašvaldībai finansiālā atbalsta summu vai tā daļu, ja RAIC nesaskaņo iesniegto atskaiti/pārskatu par pašvaldības piešķirtā finansiālā atbalsta izlietojumu un līguma 2.1. punktā noteikto sadarbības pienākuma izpildi, ja tas izlietots līgumā neparedzētiem mērķiem.
		6. atmaksāt pašvaldībai finansiālā atbalsta daļu, ja tas izmantots nepilnā apmērā (neizmantotais finansējums).
	2. Finansējuma saņēmējs līguma 4.1.2. apakšpunktā minēto atskaiti/pārskatu iesniedz RAIC 10 (desmit) darba dienu laikā pēc līguma 1.1. punktā noteiktā termiņa.
	3. Finansējuma saņēmējam ir tiesības saņemt informāciju no pašvaldības par aktuālajiem sadarbības pasākumiem sabiedrības iesaistes un Rīgas apkaimju attīstības jautājumos.

# Strīdu izskatīšanas kārtība

* 1. Jebkuras nesaskaņas, domstarpības vai strīdi tiks risināti savstarpēju sarunu ceļā, kurās panāktā līdzēju vienošanās noformējama rakstveidā. Gadījumā, ja līdzēji sarunu ceļā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā.

# Nepārvarama vara

* 1. Līdzēji tiek atbrīvoti no atbildības par līguma saistību pilnīgu vai daļēju neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas vai ārkārtēja rakstura apstākļi, kuru darbība sākusies pēc līguma noslēgšanas un kurus līdzēji nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi – stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, kā arī jebkāda valsts vai pašvaldību institūciju rīcība vai normatīvo aktu, kas būtiski ierobežo un aizskar līdzēju tiesības un ietekmē uzņemto saistību izpildi, pieņemšana un spēkā stāšanos.
	2. Līdzējam, kas atsaucas uz nepārvaramas varas vai ārkārtēju apstākļu darbību, nekavējoties, bet ne vēlāk kā 3 (trīs) darba dienu no šādu apstākļu iestāšanās dienas rakstveidā jāpaziņo otram līdzējam. Nepārvaramas varas vai ārkārtēju apstākļu iestāšanās ir jāapstiprina ar kompetentas iestādes izsniegtu dokumentu.
	3. Nepārvaramas varas vai ārkārtēju apstākļu iestāšanās gadījumā līguma noteikumu izpildes termiņš tiek pagarināts par laika posmu, kādā darbojas nepārvaramās varas vai ārkārtējie apstākļi.
	4. Ja nepārvaramas varas vai ārkārtēju apstākļu ietekme turpinās ilgāk nekā 3 (trīs) mēnešus, līdzēji vienojas par tālāko sadarbību vai par līguma izbeigšanu.

# Līguma darbība un izbeigšana/ Noslēguma noteikumi

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz līdzēju saistību pilnīgai izpildei.
	2. Ja kāds no līguma noteikumiem zaudē savu juridisko spēku, tas neietekmē pārējos Līguma noteikumus.
	3. Līdzēji līguma izpildes nodrošināšanai nosaka atbildīgās personas:
		1. no RAIC puses atbildīgā persona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_;
		2. no finansējuma saņēmēja puses:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_.
	4. Līdzējiem 5 (piecu) darba dienu laikā rakstiski jāinformē otrs līdzējs par rekvizītu (nosaukuma, adreses, norēķinu rekvizītu u. tml.) maiņu. Līdz šāda paziņojuma saņemšanas dienai visi sūtījumi, ko viens līdzējs nosūtījis otram līdzējam uz šajā līgumā norādīto adresi, atpazīstami par pienācīgi nosūtītiem un saņemtiem.
	5. Visi paziņojumi un pretenzijas, kas saistītas ar līguma izpildi, ir iesniedzamas rakstiski otram līdzējam līgumā norādītajā adresē, un tās ir uzskatāmas par saņemtām:
		1. ja tās nosūtītas kā ierakstīts pasta sūtījums, tad septītajā dienā pēc tā nodošanas pastā;
		2. ja tās nosūtītas ar elektroniskā pasta vai oficiālās elektroniskās adreses starpniecību, izmantojot drošu elektronisko parakstu, tad otrajā darba dienā pēc nosūtīšanas;
		3. ja tās iesniegtas personīgi, tad dienā, kad tās nogādātas adresātam, saņemot apliecinājumu.
	6. Pielikumi ir neatņemamas līguma sastāvdaļas. Visi līguma grozījumi un papildinājumi noformējami rakstiski, līdzējiem savstarpēji vienojoties. Tie pievienojami līgumam kā pielikumi un kļūst par līguma neatņemamām sastāvdaļām.
	7. Līgums noformēts latviešu valodā elektroniskā dokumenta veidā un parakstīts ar drošu elektronisko parakstu, kas satur laika zīmogu. Pusēm ir pieejams abpusēji parakstīts līgums elektroniskā formātā*.*
	8. Līgumam pielikumā pievienota finansējuma saņēmēja iesniegtās pieteikuma veidlapas kopija Rīgas valstspilsētas pašvaldības finansiālā atbalsta saņemšanai ar pielikumu.

# Līgumslēdzēju rekvizīti un paraksti

Reģ. Nr.

Juridiskā adrese:

Reģ. Nr.

Juridiskā adrese:

tālr. e-pasts: Banka Kods Konts

tālr. e-pasts: Banka Kods Konts

Paraksts V.Uzvārds Paraksts V.Uzvārds

Datums Datums

Rīgas Apkaimju iedzīvotāju centra vadītāja p.i. R. Knoks